Source: http://www.vranov.sk/Verejne-obstaravanie/Verejne-obstaravania/Rok-2019/Vypracovanie-nizkouhlikovej-strategie-pre-mesto-Vranov-nad-Toplou/
Timestamp: 2019-09-21 07:33:59+00:00
Document Index: 407941

Matched Legal Cases: ['§ 7', '§ 117', '§ 32', '§ 40', '§ 32', '§ 32', '§ 40']

Vypracovanie nízkouhlíkovej stratégie pre mesto Vranov nad Topľou ::: Rok 2019 ::: Verejné obstarávania ::: Verejné obstarávanie ::: Mesto Vranov nad Topľou ::: www.vranov.sk
Verejné obstarávanie » Verejné obstarávania » Rok 2019 » Vypracovanie nízkouhlíkovej stratégie pre mesto Vranov nad Topľou
Mesto Vranov nad Topľou, ako verejný obstarávateľ v zmysle § 7 písm. 1b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky
“Vypracovanie nízkouhlíkovej stratégie pre mesto Vranov nad Topľou”
Štatutárny zástupca: Ing. Ján Ragan – primátor mesta
Tel.: + 421– 057/442 25 51
Internetová adresa: www.vranov.sk
2. Miesto predloženia/do­ručenia ponuky:
Agentúra regionálneho rozvoja PSK, Prostějovská 117/A, 080 01 Prešov
Ing. Zuzana Zemčáková, tel.: 0905 298 434
Verejný obstarávateľ neumožňuje predložiť variantné riešenie.
Zmluva o dielo v zmysle prílohy č. 3 tejto výzvy, ktorá bude obsahovať okrem iného aj nasledujúce ustanovenie:
„Zhotoviteľ sa zaväzuje strpieť výkon kontroly/audi­tu/overovania súvisiaceho s dodávateľskými službami kedykoľvek počas platnosti a účinnosti Zmluvy o poskytnutí nenávratného finančného príspevku, v rámci ktorej bude dodané dielo financované, a to oprávnenými osobami v zmysle Všeobecných zmluvných podmienok k zmluve o poskytnutí nenávratného finančného príspevku a poskytnúť im potrebnú súčinnosť. “
“Vzhľadom na to, že predmet tejto zmluvy je spolufinancovaný financovaný z európskych štrukturálnych fondov je objednávateľ oprávnený odstúpiť od zmluvy v prípade, ak nedôjde k schváleniu dokumentácie z verejného obstarávateľa riadiacim orgánom a riadiaci orgán nepovolí financovanie predmetu tejto zmluvy z európskych štrukturálnych fondov.”
Verejný obstarávateľ nemôže uzavrieť s víťazným uchádzačom zmluvu, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).
7. Druh zákazky:
Zákazka na poskytnutie služieb.
8. Spoločný slovník obstarávania (CPV):
71314300–5 Poradenské služby pre oblasť efektívneho využitia energie.
71314000–2 Energetika a súvisiace služby.
72316000–3 Analýza údajov.
9. Komplexnosť predmetu zákazky:
Ponuku je potrebné predložiť na celý predmet zákazky.
10. Podrobný opis predmetu zákazky (predmetu obstarávania):
Podrobný rozsah predmetu obstarávania je v prílohe č. 1 „Rozsah predmetu obstarávania“.
Vyhotovenie vo farebnej tlačenej forme 10 x a digitálnej forme na 2 x CD, resp. DVD.
Vypracovanie lokálnej nízkouhlíkovej stratégie pre mesto Vranov nad Topľou ako výstupného dokumentu projektu (čo zahŕňa o. i. prípravu podkladových materiálov, doplnkových analýz, spracovanie špecifických údajov a podobne).
Jej súčasťou je posúdenie stavu zásobovania všetkými dostupnými formami využiteľnej energie. Dôraz je kladený na nízkouhlíkové opatrenia najmä na energetickú efektívnosť, využívanie OZE s ohľadom na ochranu životného prostredia, najmä v súvislosti s produkciou emisií skleníkových plynov a emisií znečisťujúcich látok do ovzdušia.
Nízkozkouhlíková stratégia na obdobie minimálne 5 rokov bude spracovaná s využitím metodiky Dohovoru primátorov a starostov k Akčnému plánu udržateľného energetického rozvoja.
V predmetnej lokalite mesta Vranov nad Topľou je systém centralizovaného zásobovania teplom, musí byť teda neoddeliteľnou súčasťou nízkouhlíkovej stratégie aj aktualizácia koncepcie rozvoja mesta v oblasti tepelnej energetiky so zohľadnením klesajúceho dopytu po využiteľnom teple a stanovením postupu následného optimálneho prispôsobenia sa distribúcie a výroby tepla.
Musí byť zameraná na spoluprácu medzi viacerými subjektmi pri riešení možností vytvorenia udržateľného energetického hospodárenia v „spádovej“ oblasti.
Nemôže byť v rozpore so Stratégiou pre redukciu PM10 a programami na zlepšenie kvality ovzdušia.
V rámci nízkouhlíkovej stratégie sa rozpracujú aj možnosti využitia komponentov inteligentných miest (Smart City) (s dôrazom na komponenty energia a životné prostredie, mobilita a budovy) v danom regióne/meste. Smart City ako mesto, ktoré využíva tradičné siete a služby efektívnejšie vďaka nasadeniu digitálnych a telekomunikačných technológií, čo má pozitívny dopad nielen na obyvateľov, ale aj na podnikanie ako také (https://ec.europa.eu/…smart-cities). Podpora inteligentných miest je v súlade s Koncepciou mestského rozvoja SR do roku 2030.
Musí spĺňať všetky legislatívne predpoklady. Zahŕňa aj posudzovanie vplyvov na životné prostredie v zmysle zákona Zákon č. 24/2006 Z. z.
Dodanie: do 16 mesiacov od účinnosti Zmluvy.
Odporúčaný rozsah pre vypracovanie nízkouhlíkových stratégií pre všetky typy území, najmä pre mestské oblasti vrátane aktualizácie koncepcií rozvoja obcí v oblasti tepelnej energetiky v zmysle prílohy č. 2 príručky pre žiadateľa 39. výzvy na predkladanie žiadostí o NFP (OPKZP-PO4-SC441–2018–39)
Odporúčaný rozsah nízkouhlíkovej stratégie:
V prípade, že niektoré uvedené časti nebudú vo vypracovanej nízkouhlíkovej stratégii zahrnuté, je potrebné to relevantne odôvodniť.
zhrnutie cieľov a výsledkov stratégie (krátky prehľad) vrátane opisu regionálneho využitia nízkouhlíkovej stratégie;
stručný popis a charakteristika územia, pre ktoré je stratégia vypracovaná;
identifikácia relevantného orgánu, ktorý bude stratégiu schvaľovať a spôsob schvaľovania stratégie;
bilancie emisií skleníkových plynov vrátane zohľadnenia dopadu na znečisťujúce látky do ovzdušia:
popis metódy určenia emisií skleníkových plynov;
vyčíslenie emisií podľa jednotlivých sektorov;
súčasný stav využívania energie celkovo a v členení podľa jednotlivých sektorov;
indikatívny záväzok zníženia emisií skleníkových plynov vyjadrený ako percentuálny podiel v poslednom roku platnosti stratégie (cieľovom roku) voči súčasnému stavu a absolútna hodnota plánovaného ročného znižovania v t/rok od roku schválenia stratégie až po cieľový rok;
plánované zníženie spotreby alebo potreby energie/využívanie energie z obnoviteľných zdrojov energie/zníženie emisií skleníkových plynov podľa jednotlivých sektorov;
predpokladaný dopad na kvalitu životného prostredia najmä s ohľadom na znečisťujúce látky do ovzdušia;
plánované aktivity a opatrenia po dobu platnosti stratégie:
dlhodobé ciele a úlohy:
základný popis cieľov a úloh;
určenie zodpovednosti;
časový harmonogram vrátane hlavných míľnikov;
predpokladané náklady v členení na verejné zdroje (EÚ, štátny rozpočet, rozpočet samosprávy) a súkromné zdroje;
predpokladaná úspora energie/využívanie energie z OZE;
predpokladané zníženie emisií skleníkových plynov;
predpokladané zníženie/zvýšenie základných znečisťujúcich látok do ovzdušia;
krátkodobé a strednodobé opatrenia:
stručný popis opatrenia;
Štandardné (minimálne) členenie podľa jednotlivých sektorov:
budovy na bývanie (rodinné domy, bytové domy, polyfunkčné budovy);
budovy škôl a školských zariadení;
budovy nemocníc a zdravotníckych zariadení;
verejné osvetlenie;
energetický priemysel najmä tepelná energetika (samostatne alebo ako súčasť iných sektorov);
verejná;
individuálna;
Dobrovoľné rozšírenie členenia podľa jednotlivých sektorov:
budovy hotelov a reštaurácií;
športové haly a iné budovy určené na šport;
ostatné nevýrobné budovy spotrebúvajúce energiu;
priemysel s výnimkou energetického priemyslu;
Európska komisia definuje Smart City ako mesto, ktoré využíva tradičné siete a služby efektívnejšie vďaka nasadeniu digitálnych a telekomunikačných technológií, čo má pozitívny dopad nielen na obyvateľov, ale aj na podnikanie ako také(https://ec.europa.eu/…smart-cities) ;
využitie komponentov inteligentných miest (Smart City) s dôrazom na komponenty energia a životné prostredie, mobilita a budovy v danom regióne/meste/obci.
Nízkouhlíková stratégia bude spracovaná a dodaná objednávateľovi podľa požiadaviek:
Operačného programu Kvalita životného prostredia (OP KŽP) a výzvy č. OPKZP-PO4-SC441–2018–39 zverejnených na webovom sídle http://www.op-kzp.sk/…441-2018-39/
Čiastkové plnenia lokálnej nízkouhlíkovej stratégie:
časť 1 – bilancia dát – zber údajov I. sektor budovy a tepelná energetika
časť 1 – bilancia dát – zber údajov II. sektor verejné osvetlenie, doprava, smart city
časť 2 – zhodnotenie údajov I. sektor budovy a tepelná energetika
časť 2 – zhodnotenie údajov II. sektor verejné osvetlenie, doprava, smart city
časť 3 – návrh zmierňujúcich a adaptačných opatrení, návrh dokumentu pre posudzovanie vplyvov na životné prostredie
časť 4 – zapracovanie pripomienok, vyhodnotenie finálneho dokumentu.
11. Predpokladaná hodnota zákazky: 29 533,33 EUR bez DPH
kópia dokladu o oprávnení poskytovať službu, ktorá je predmetom zákazky podľa § 32 ods. 1 písm. e) v nadväznosti na ods. 2 písm. e) zákona o verejnom obstarávaní; kópia uvedeného dokladu nemusí byť úradne overená ale musí byť podpísaná uchádzačom,.=
kópia dokladu, preukazujúceho odbornú spôsobilosť – dodávateľom musí byť subjekt, ktorý je odborne spôsobilou osobou na výkon činnosti energetického audítora, alebo má v pracovnom pomere osobu, ktorou je energetický audítor; kópia uvedeného dokladu nemusí byť úradne overená a nemusí byť použiteľná pre právne úkony,
13. Miesto dodania predmetu zákazky:
14. Lehoty na dodanie alebo dokončenie predmetu zákazky alebo trvanie zmluvy:
do 16 mesiacov od účinnosti Zmluvy
15. Súťažné podklady k výzve na predloženie cenovej ponuky:
Súčasťou výzvy je Rozsah predmetu obstarávania, Cenový formulár a návrh Zmluvy o dielo.
16. Financovanie predmetu zákazky:
Predmet zákazky verejný obstarávateľ bude financovať z vlastných prostriedkov a prostriedkov Európskej únie – Operačný program Kvalita životného prostredia.
17. Lehota na predloženie ponuky:
25.06.2019, do 14:30 hod.
18. Mena a ceny uvádzané v ponuke:
Navrhovaná zmluvná cena musí byť stanovená podľa zákona č. 18/1996 Z.z. o cenách v znení neskorších predpisov. Uchádzačom navrhovaná zmluvná cena bude vyjadrená v EUR.
Uchádzač stanoví pevnú cenovú pokunu na celý predmet zákazky ako aj na čiastkové plnenia predmetu zákazky. Cenová ponuka musí byť predložená na požadovaný predmet zákazky a taktiež na celý predmet zákazky. Nie je možné predložiť cenovú ponuku iba na jedno alebo viacero čiastkových plnení.
Uchádzač uvedie navrhovanú zmluvnú cenu v zložení:
Ak uchádzač nie je platcom DPH, na túto skutočnosť upozorní.
19. Spôsob predloženia ponuky:
Ponuka musí byť vyhotovená v písomnej forme v jednom vyhotovení, doručená spolu so všetkými požadovanými dokladmi, v zalepenej obálke doporučeným listom alebo osobne s adresou predkladateľa cenovej ponuky s označením predmetu zákazky: „NUS Vranov nad Topľou“ , „SÚŤAŽ – NEOTVÁRAŤ!“ na adresu:
20. Kritériá na vyhodnotenie ponúk s pravidlami ich uplatnenia a spôsob hodnotenia ponúk:
Kritériom pre vyhodnotenie je: celková cena s DPH za dodanie celého predmetu obstarávania, bližšie popísaného v zmysle bodu 6. Podrobný opis predmetu zákazky (predmet obstarávania).
21. Obsah ponuky:
Doklady podľa bodu 12 Podmienky účasti.
Príloha č. 2 – Cenový formulár. V prípade, že uchádzač nie je platcom DPH je potrebné upozorniť na túto skutočnosť v cenovej ponuke.
Príloha č. 3 – Zmluvu o dielo – vyplnená a podpísaná.
Čestné prehlásenie záujemcu, resp. uchádzača, podpísané štatutárnym zástupcom spoločnosti že:
súhlasí s podmienkami určenými obstarávateľom uvedenými vo výzve,
údaje v predloženej cenovej ponuke sú úplné a pravdivé,
dáva písomný súhlas k tomu, že doklady, ktoré poskytuje v súvislosti s týmto verejným obstarávaním, môže verejný obstarávateľ spracovávať podľa zákona č. 18/2018 Z. z. o ochrane osobných údajov a o zmene a doplnení niektorých zákonov,
nemá uložený zákaz účasti vo Verejnom obstarávaní potvrdený konečným rozhodnutím v SR resp. EÚ. (§ 32 ods. 1 písm. f) )
neexistuje u neho dôvod na vylúčenie podľa § 40 ods. 6 písm. f) ZVO – Konflikt záujmov.
22. Otváranie ponúk:
Dňa 25.06.2019; o 14:45 hod.
23. Postup pri otváraní ponúk:
Otváranie ponúk je neverejné v priestoroch v Agentúry regionálneho rozvoja PSK, Prostéjovská 117/A, 08001 Prešov.
24. Lehota viazanosti ponúk:
25. Osoby určené pre styk so záujemcami a uchádzačmi:
26. Ďalšie informácie verejného obstarávateľa:
V Prešove, 13.6.2019
generálny riaditeľ ARR PSK
Prílohy (ZIP; 73,5 kB)
aktualizácia: 14.06.2019 | počet zobrazení: 101
Počet návštev od 21.02.2008: 3016712